**IVECO ja Lannutti Group solmivat sopimuksen 610 uuden Stralis XP ja NP -kuorma-auton toimituksesta**

|  |  |
| --- | --- |
|  | **Konsernin tiedotus** |
|  |

*Eurooppalainen logistiikkapalvelukonserni vahvistaa solmineensa IVECOn kanssa yhteistyösopimuksen, joka perustuu kestävälle kehitykselle. Tämä sopimus on yksi tähän asti merkittävimpiä IVECOn uuden Straliksen toimitussopimuksia Euroopassa, ja toimitettavat kuorma-autot edustavat huippuluokan tekniikkaa niin polttoainetaloudellisuuden kuin ympäristöystävällisyydenkin suhteen.*

Lontoo, 13.2.2017

IVECO, CNH Industrialin (NYSE: CNHI /MI: CNHI) tuotemerkki, on allekirjoittanut sopimuksen eurooppalaisen logistiikkapalvelukonsernin Lannuttin kanssa koskien 610 uuden Stralis-kuorma-auton toimitusta.





Toimitus koostuu neljäntyyppisistä raskaista kuorma-autoista, jotka yhdessä kattavat kaikki Lannutti-konsernin palvelemien alojen vaihtelevat kuljetustarpeet. Valitut mallit kuuluvat kahteen eri mallistoon: Stralis XP (Euroopan markkinoiden polttoainetaloudellisin kuorma-auto) ja Stralis NP (Natural Power: ensimmäinen kaasua polttoaineenaan käyttävä pitkän matkan kuorma-auto).

Tilauksen uusiin Stralis XP -malleihin asennetaan kaikkiin IVECO Cursor 11 -moottorit, jotka on suunnitellut CNH Industrialin voimansiirtovalmistaja FPT Industrial, ja joiden teho on 460–480 hevosvoimaa. Lannutti -konserni valitsi tilaukseensa juuri nämä mallit siksi, että niissä yhdistyvät polttoainetaloudellisuus ja suuri hyötykuorma. Tilaukseen myöskin sisältyvät uudet Stralis NP -mallit varustetaan IVECO Cursor 9 -moottoreilla, jotka on myös suunnitellut FPT Industrial, kaksiosaisella kaasusäiliöllä (LNG, Liquefied Natural Gas), joka mahdollistaa jopa 1500 kilometrin toimintasäteen.

"Olen erityisen ilahtunut siitä, että yhteistyömme Lannuttin kanssa johtaa uusiin kehitysaskeliin tuotteissamme. Tämä on eurooppalaisessa mittakaavassa yksi suurimmista toimitussopimuksista: 610 uutta Stralista XP- ja NP-versioina, jotka molemmat edustavat huippuluokan kestäviä kuljetusratkaisuja: toinen on polttoainetaloudellisin mallimme ja toinen on ensimmäinen kaasua polttoaineenaan käyttävä pitkän matkan tehtäville soveltuva kuorma-auto", kommentoi Pierre Lahutte, IVECO Brand President.



Lannutti -konserni perustettiin yli 50 vuotta sitten ja nykyään se toimii seitsemässä Euroopan maassa: Belgiassa, Tšekissä, Ranskassa, Italiassa, Luxemburgissa, Romaniassa ja Espanjassa. Tällä sopimuksella Lannutti vahvistaa asemaansa suurena eurooppalaisena logistiikkapalvelujen tuottajana, joka panostaa innovatiivisimpiin vihreisiin teknologioihin. Konsernin yhteistyökumppanuus IVECOn kanssa on läheistä ja kannattavaa, ja IVECO nähdään "ihanteellisena kumppanina kestävässä kuljetustoiminnassa".

***CNH Industrial N.V.*** *(NYSE: CNHI /M****I****:CNHI) on maailman johtavia tuotantohyödykkeiden alan toimijoita. Sillä on pitkäaikaista kokemusta teollisuuden alalta, laaja valikoima tuotteita ja maailmanlaajuinen edustus. Jokainen yhtiön yksittäisistä brändeistä on suuri kansainvälinen toimija omalla teollisuuden alallaan: Case IH, New Holland Agriculture ja Steyr (traktorit ja maatalouskoneet); Case ja New Holland Construction (maansiirtokoneet); Iveco (hyötyajoneuvot); Iveco Bus ja Heuliez Bus (linja-autot); Iveco Astra (kaivos- ja rakennustyömaa-ajoneuvot); Magirus (paloautot); Iveco Defence Vehicles (maanpuolustus- ja pelastusajoneuvot); ja FPT Industrial (moottorit ja voimansiirto). Lisätietoa löytyy konsernin internet-sivuilta:* [*www.cnhindustrial.com*](http://www.cnhindustrial.com)

**Median yhteyshenkilöt:**

Alessia Domanico Laura Overall

Kansainvälinen konsernitiedotus Konsernin tiedotusjohtaja

CNH Industrial CNH Industrial

Puh: +44 (0)2077 660 326 Puh: +44 (0)2077 660 338

E-mail: mediarelations@cnhind.com